open-index/open-wikipedia-markdown huggingface dataset:
சோனா மொகாபாத்ரா

**சோனா மொகாபாத்ரா **(பி. 17 சூன் 1976​) ஒரு இந்தியப் பாடகர், இசை அமைப்பாளர் மற்றும் கவிஞர் ஆவார். இவர் ஒடிசா மாநிலத்தில் உள்ள கட்டக் நகரில் பிறந்தார். உலகின் பல நகரங்களில் கலை நிகழ்ச்சிகள் நடத்தியுள்ள இவர், இந்தித் திரை உலகிலும் தனி இசைப் பாடல்களையும் எழுதியுள்ளார். அவரது சொந்தப் பாடல்களைத் தவிர்த்து டேவிட் போவியின் பிரபல பாடல்களையும் வடிவு மாற்றம் செய்து பிரபலமடைந்துள்ளார்.  

## இளமைக் காலம்
சோனா ஒடிசாவின் கட்டக் நகரில் 1976ஆம் ஆண்டு பிறந்தார். புபனேசுவர் நகரில் உள்ள காலேஜ் ஆப் இஞ்சினியரிங் அண்ட் டெக்னாலஜியில் தனது இளங்கலை பொறியியல் படிப்பை முடித்தார். அதனைத் தொடர்ந்து புனேவில் உள்ள புகழ்பெற்ற சிம்பயாசிஸ் செண்டர் ஆப் மேனேஜ்மெண்ட் & ஹெச்.ஆர்.டி யில் முதுகலை மேலாண்மை படிப்பையும் நிறைவு செய்தார். அதன் பின் மேரிகோ நிறுவனத்தில் பணியை துவங்கிய அவர் புகழ்பெற்ற தயாரிப்புகளான பாராசூட் மற்றும் மெடிகேர் பிராண்டுகளின் மேலாளராக இருந்தார். 

## வெளியீடுகள்
விளம்பரங்களின் மூலமாகவே அவரது இசைப் பயணம் தொடங்கியது. டாடா உப்புக்காக அவர் இயற்றிய 'கல் கா பாரத் ஹை' அவருக்கான முதல் புகழைக் கொடுத்தது. குளோசு அப் பற்பசைக்காக அவர் செய்த விளம்பரம் பல மொழிகளில் மொழி மாற்றம் செய்யப்பட்டு 13 நாடுகளில் 4 ஆண்டுகள் தொடர்ந்து ஒளிபரப்பப்பட்டது. 2007ஆம் ஆண்டு அவரது முதல் இசைத் தொகுப்பு, *சோனா, *சோனி மியூசிக் மூலம் வெளியானது. பல்வேறு வகையான இசைகளின் கோர்வையாக இந்தத் தொகுப்பு வெற்றி பெற்றது. மேலும் அவர் *[[டெல்லி பெல்லி]], தலாசு, ராயீசு *ஆகிய இந்திப் படங்களிலும், அமீர் கான் இயக்கி தொகுத்த சத்யமேவ ஜெயதே நிகழ்ச்சியிலும் தனது பங்களிப்பை செய்திருக்கிறார்.  

## இசை வாழ்வு
thumb|ஆகத்து 2012, புது தில்லியில் நடைபெற்ற ஒரு விழாவில் சோனா மொகாபாத்ரா
அமீர் கானின் சத்யமேவ ஜெயதே நிகழ்ச்சியே அவருக்கு திருப்புமுனையாக அமைந்தது. அந்த நிகழ்ச்சியின் இசைப் பகுதியின் தயாரிப்பாளராகவும் பணியாற்றினார் சோனா. அந்நிகழ்ச்சியின் பாடல்கள் பல மொழிகளில் மொழிமாற்றம் செய்யப்பட்டு அவருக்கு நாடு முழுவதும் பெரும் புகழைக் கொடுத்தது. 

## தனி வாழ்க்கை
சோனா தான் மேரிகோவில் பணியாற்றும் போது சந்தித்த இசையமைப்பாளர் ராம் சம்பத்தை 2005ஆம் ஆண்டு மணந்து கொண்டார். பின்னாட்களில் இந்தித் திரையுலகம் மூலம் ராம் சம்பத்தும் மிகப்பெரிய இசையமைப்பாளராய் உயர்ந்தார். இருவரும் இணைந்து மும்பையில் ஓம்குரோன் என்ற பெயரில் இசை தயாரிப்பு நிறுவனத்தை நடத்தி வருகின்றனர். 

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
ராம் சம்பத்

**ராம் சம்பத் **(பி. 25 சூலை 1977) ஓர் இந்திய இசை அமைப்பாளர் மற்றும் தயாரிப்பாளர் ஆவார். விளம்பர நிறுவனம் ஒன்றில் இசை அமைப்பாளராக தொழில் வாழ்வைத் துவங்கிய இவர் பின் தனியிசை தொகுப்புகள் மூலமும் அதன் பின் இந்தி திரை இசை மூலமும் பிரபலம் அடைந்தார். 
இவர் பிரபல நிறுவங்களான ஏர்டெல், டோகோமோ, தம்ப்சு அப், பெப்சி மற்றும் டைம்சு ஆப் இந்தியா ஆகியற்றின் விளம்பரங்களுக்கு இசை அமைத்துள்ளார். 

## இளமை வாழ்வு
மும்பை நகரில் உள்ள செம்பூரில் பிறந்த ராம் சம்பத்தின் தந்தை ஒரு தமிழர், தாய் கன்னடர். தனது பள்ளிக் கல்வியை செம்பூரில் உள்ள ஓ.எல்.பி.எஸ் மேல் நிலைப் பள்ளியில் பயின்றார். ராம் சம்பத்தின் குடும்பம் இசைப் பாரம்பரியம் கொண்டது. அவரது தாத்தா டி.வி. ராமானுசம் அவர்கள் மும்பையில் உள்ள சண்முகானந்தா அரங்கின் நிறுவனர் ஆவார். இளமை முதலே கருநாடக இசைக் கலைஞர்கள் அவர் வீட்டிற்கு வந்து கொண்டிருந்தனர். இதனால் ஈர்க்கப்பட்ட அவர் பின்னர் எட்டு ஆண்டுகள் முறையாக கருநாடக இசையைப் பயின்றார். பள்ளிக் கல்விக்குப் பின் அவர் போதார் கல்லூரியில் இளநிலைக் கல்வியைக் கற்றார். அங்கு அவர் கல்லூரி இசைக் குழுவில் விசைப்பலகை கலைஞராக இருந்தார். 

## இசை வாழ்வு

### தனி இசை
வலது|thumb|237x237px|எம். டிவி கோக் ஸ்டுடியோ நிகழ்ச்சியில் ராம் சம்பத்
ஒரு விளம்பர நிறுவனத்தில் தனது வாழ்வைத் தொடங்கிய ராம் சம்பத், ஏர்டெல், டொகோமோ, தம்ப்சு அப், பெப்சி ஆகிய நிறுவனங்களுக்கும் டைம்ஸ் ஆப் இந்தியாவின் "ஐ லீட் இந்தியா" பிரச்சாரத்தின் பாடலையும் இயற்றியுள்ளார். 

2008ஆம் ஆண்டு ஆத்திரேலியாவைச் சேர்ந்த பிரபல இசைக் குழுவான ஐ.என்.எக்ஸ்.எஸ் (INXS​) உடன் இணைந்து அவர்களது பாடல்களின் இந்தியப் பதிப்பை உருவாக்கினார். 2012ஆம் ஆண்டு ஆமிர் கானின் சத்யமேவ ஜெயதே நிகழ்ச்சிக்காக பிரசூன் ஜோசி எழுத்தில் அவர் இயற்றிய "தேரா ரங் ஆசியா" பாடல் மிகப்பெரிய வெற்றி பெற்றது.   

புகழ்பெற்ற தொலைக்காட்சி இசை நிகழ்ச்சியான கோக் ஸ்டுடியோவில் 2013ஆம் ஆண்டு பருவத்தில் பங்கு பெற்றார். 

### திரை இசை
ராம் சம்பத்தின் முதல் திரைப்படம் ராம் மாத்வானி இயக்கத்தில் வெளியான லெட்ஸ் டாக் ஆகும். அதன் பின் பல படங்களுக்கு இசை அமைத்திருந்தாலும் அவருக்கு புகழைச் சேர்த்த திரைப்படம் ஆமிர் கான் தயாரிப்பில் 2011ஆம் வெளிவந்த டெல்லி பெல்லி ஆகும். அந்த திரைப்படத்திற்காக அவர் பிலிம்பேர் விருதுக்கு பரிந்துரை செய்யப்பட்டார். 

அவரது அடுத்த படமான தலாசு இசைக்காக மிகுந்த வரவேற்பைப் பெற்றது. அந்த திரைப்படத்தில் பாடல்களை எழுதிய ஜாவேத் அக்தர் தனது அடுத்த படமான புக்ரேவிலும் ராம் சம்பத்தையே இசையமைக்க வைத்தார். புக்ரேவில் அவரது மனைவி சோனா மொகாபாத்ரா பாடிய *<nowiki/>'அம்பர்சரியா' *பாடல் மிகப்பெரிய வெற்றி பெற்றது. 

## தனி வாழ்வு
ராம் சம்பத் ஒடிசாவைச் சார்ந்த பாடகர் சோனா மொகாபாத்ராவை மணந்து கொண்டார். 2002ஆம் ஆண்டு இயக்குநர் ராம் மாத்வானி மூலம் சந்தித்த இருவரும் 2005ஆம் ஆண்டு திருமணம் செய்து கொண்டனர். திருமணத்துக்குப் பின்னரே சோனா மிகப்பெரிய பாடகராக புகழ் பெற்றது குறிப்பிடத்தக்கது. 

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
அசைலைதரசீன்

**அசைலைதரசீன்** *(Acylhydrazine)* ஓர் அமைடை ஒத்த கரிம வேதியியல் சேர்மம் ஆகும். ஆனால் கார்பாக்சிலிக் அமிலத்திலுள்ள -OH பகுதி மட்டும் ஐதரசீனால் இடப்பெயர்ச்சி செய்யப்பட்டுள்ளது. அசைலைதரசீன்கள் ஒரு வகையான ஐதரசைடுகள் ஆகும்.
 
வேதித்தொகுப்பு வினைகளில் அசைலைதரசீன்கள் இடைநிலைப் பொருட்களாகும். உதாரணமாக சனிடினிப் (C22H27FN4O2)  தொகுப்பு வினையில் 5-புளோரோயிசாட்டின்  கலக்கும்போது மெல்ல ஐதரசீன் ஐதரேட்டு உருவாகிறது. நான்கு மணி நேரத்திற்குப் பின்னர் 110° செல்சியசு வெப்பநிலையில் இண்டோல் வளைய கட்டமைப்பு  உடைகிறது . (அமினோ-5-புளோரோ-பீனைல்)-அசிட்டிக் அமில ஐதரசைடு, 3-வது நிலையில் கீட்டோன் ஒடுக்கத்துடன் உடைந்து, அடுத்தடுத்து வலிமையான அமிலத்தில் பதனிடும்போது இம்மருந்துக்குத் தேவையான 1,3-டையைதரோ-2-ஆக்சோ இண்டோல் கட்டமைப்பு உருவாகிறது.

## மேற்கோள்கள்

பகுப்பு:வேதி வினைக்குழுக்கள்
பகுப்பு:ஐதரசைடுகள்
பகுப்பு:கரிம வேதியியல்
அசைலால்

**அசைலால்கள்** *(Acylals)* என்பவை கரிம வேதியியலில் இடம்பெற்றுள்ள RCH(OOCR)2  என்ற மூலக்கூற்று வாய்ப்பாட்டின் கட்டமைப்பில் ஒரு வேதி வினைக்குழுவை பகிர்ந்து கொள்கின்ற சேர்மங்களின் குழுவைக் குறிக்கிறது. பொருத்தமான ஒரு வினையூக்கியின் முன்னிலையில் ஆல்டிகைடுகளுடன் அசிட்டிக் நீரிலியைச் சேர்த்து வினைபுரியச் செய்தால் அசைலால் உருவாகிறது. சல்போனிக் அமிலம் கலந்த சிர்க்கோனியம் டையாக்சைடு இவ்வினைக்கான ஒரு வினையூக்கியாகும் . தாழ் வெப்பநிலைகளில் ஆல்டிகைடுகளுக்கான பாதுகாப்புக் குழுவாக இது பயன்படுத்தப்படுகிறது. உயர் வெப்பநிலைகளில் அசைலால் மீண்டும் ஆல்டிகைடாக மாற்றமடைகிறது.

## மேற்கோள்கள்

பகுப்பு:வேதி வினைக்குழுக்கள்
சமிக்ஞை (பொருளியல்)

ஒப்பந்த கோட்பாட்டில், **சமிக்ஞை** (*signalling*) என்பது ஒரு கட்சி (முகவர் என அழைக்கப்படுகிறது) நம்பத்தகுந்ததாக தன்னை பற்றிய சில தகவல்களை மற்றோரு கட்சிக்கு (முதன்மையானவர் என அழைக்கப்படுகிறது) அளிக்கிறது. உதாரணமாக, மைக்கேல் ஸ்பென்சின் வேலைவாய்ப்பு சந்தை சமிக்ஞை மாதிரி, (சாத்தியமான) ஊழியர்கள் தங்கள்  கல்வித் தகுதிகள் பெறுக்குவதன் மூலம் முதலாளியிடம் தங்கள் திறனை அளிக்கும் ஒரு சமிக்ஞையை அனுப்புகிறார்கள். நம்பகத்தன்மையின் தகவல் மதிப்பானது முதலாளித்துவத்தின் நம்பகத்தன்மையுடன் ஒப்பிடும் போது, அதிக திறன் மற்றும் குறைவான திறன் கொண்ட பணியாளர்களை பெற கடினமாக உள்ளது என்பதில் இருந்து நம்பப்படுகிறது. எனவே, தகுதி வாய்ந்த தொழிலாளர்கள் அதிக திறன் வாய்ந்த தொழிலாளர்களிடமிருந்து குறைந்த திறன் கொண்ட தொழிலாளர்களை வேறுபடுத்திக் காட்டுவதற்கு சமிக்ஞை செயல்படுத்துகிறது.

சுய-சமிக்ஞை என்பது தம்மைப்பற்றிய ஒரு தகவலைக் தாமாகவே  கொடுப்பது.. ஒரு அணி வெல்லும் அல்லது இழக்க நேரிடும் என்று பந்தயம் கொடுக்கும் தன் சொந்த அடையாளத்தை பற்றி  அனுப்பலாம்.

## அறிமுக கேள்விகள்
சமிக்ஞை, சமச்சீரற்ற தகவல் முலமாக வேகத்தை எடுத்துக் கொண்டது. இது சில பொருளாதார பரிமாற்றங்களில், தகவலில் உள்ள ஏற்றத்தாழ்வுகள், பொருட்களின் பரிமாற்றத்திற்கான சாதாரண சந்தையை பாதிப்பை பற்றி கூறுகிறது. மைக்கேல் ஸ்பென்ஸ் 1973 ஆம் ஆண்டின் கட்டுரையில், இரண்டு கட்சிகளும் (முகவர் மற்றும் முதலாளி) சமச்சீரற்ற தகவலின் சமிக்ஞை பெற முடியும் என்று முன்மொழியப்பட்டது.

## வேலை-சந்தை சமிக்ஞை
வேலை சந்தையில், சாத்தியமான ஊழியர்கள் நல்ல ஊதியம் அல்லது விலை தரும் முதலாளிகளுக்கு தங்கள் சேவைகளை விற்க முயல்கின்றனர். பொதுவாக, முதலாளிகள், நல்ல தொழிலாளர்களை வேலைக்கு அமர்த்த அதிக ஊதியங்களை கொடுக்க தயாராக இருக்கின்றனர்.

## (சுய-) சமிக்ஞை மற்றும் சூதாட்டம்
சமிக்ஞை தாக்கங்கள் தங்கள் அடையாளங்கள் அல்லது பொறுப்புகளை தொடர்புடைய களங்களில். விருப்பமான விளையாட்டு அணி அல்லது அரசியல்வாதி போன்ற ஒரு குழு, நம்பிக்கை அல்லது இலட்சியத்திற்கான பந்தயம் அல்லது பந்தயம், பந்தயம் தேர்வு (அதாவது, அல்லது அதற்கு எதிராக) தனது அடையாளத்தை பற்றி ஒரு சமிக்ஞையை அனுப்புகிறது.முடிவு மீது பந்தயம் தனது அடையாளத்தை பற்றி ஒரு மறுபிரதிக் சமிக்ஞை அனுப்புகிறது, விளைவுக்கு எதிராக பந்தயம் ஒரு விளைவை முன் விட குறைவாக முக்கியம் என்று ஒரு சமிக்ஞை அனுப்புகிறது.

## மேற்கோள்கள்

பகுப்பு:பொருளாதாரக் கோட்பாடுகள்
அருள் சாமி

**அருள் சாமி** (பிறப்பு டிசம்பர் 18, 1913) இந்தியாவைச் சேர்ந்த ஓர் தொலை தூர ஓட்ட வீரர் ஆவார். 1936 கோடைக்கால ஒலிம்பிக் விளையாட்டுப் போட்டிகளில் மாரத்தன் போட்டியில் பங்கேற்றார். 1936 ல் 22 வயது இளைஞராக இருந்த அருள் சாமியே அவ்வாண்டு இந்தியாவில் இருந்து அனுப்பப்பட்ட விளையாட்டு வீரர்களிலேயே இளம் வயது வீரராக இருந்தார். 

## மேற்கோள்கள்


பகுப்பு:இந்திய மாரத்தான் ஓட்ட வீரர்கள்‎
பகுப்பு:1913 பிறப்புகள்
பகுப்பு:இந்திய ஒலிம்பிக் தடகள வீரர்கள்
மைக்கேல் ஸ்பென்ஸ்

**ஆண்ட்ரூ மைக்கேல் ஸ்பென்சு** (*Andrew Michael Spence*, பிறப்பு: நவம்பர் 7, 1943) என்பவர் அமெரிக்கப் பொருளியலாளர் ஆவார். இவர் 2001 ஆம் ஆண்டிற்கான பொருளியலுக்கான நோபல் நினைவுப் பரிசை, ஜார்ஜ் அக்கெர்லோஃப், ஜோசப் ஸ்டிக்லிட்சு ஆகியோருடன் இணைந்து தகவல் இயக்கவியல் மற்றும் சந்தை வளர்ச்சி குறித்த ஆய்வுகளுக்காகப் பெற்றார்.

## வாழ்க்கை மற்றும் தொழில்
ஸ்பென்ஸ் தனது வேலைவாய்ப்பு சந்தை சமிக்ஞை மாதிரிக்கு மிக பிரபலம். இது ஒப்பந்த கோட்பாட்டின்  பிரிவில் மிகப்பெரிய அளவிலான இலக்கியத்தைத் தூண்டியது. இந்த மாதிரியில், ஒரு குறிப்பிட்ட அளவிலான தமது கல்வித் தகுதியை தாமே அதிகபடுத்துவதன் மூலம், முதலாளிகள் அவர்களது திறமைகளுக்காக அதிக ஊதியம் கொடுப்பார்கள், ஏனென்றால் அவர்கள் அதிக திறன்களைக் கொண்டுள்ள ஊழியர்களின் விகிதம் படித்தவர்களில் அதிகமானவர்கள், குறைந்த திறன் கொண்ட ஊழியர்களிடம் இருப்பதைக் காட்டிலும் இவர்களின் கல்வி தகுதி மிகவும் விலையுயர்ந்ததாகும். சமிக்ஞை மாதிரிக்கு செயல்பாட்டிற்கு வற, கல்விக்கு எந்தவொரு உள்ளார்ந்த மதிப்பும் இருக்க வேண்டிய அவசியமில்லை, அனுப்புநர் (பணியாளர்) பெறுநர் (பணியாளர்) பற்றிய தகவலை (முதலாளியிடம்) கொடுத்தல் போதுமானதாகும்.

டொரொண்டோ பல்கலைக்கழகத்தின் பல்கலைக்கழக பள்ளியில் ஸ்பேன்ஸ் தனது நடுத்தர மற்றும் உயர்நிலைப் பள்ளி கல்வி கற்றார். 1966 ஆம் ஆண்டில், பிரின்ஸ்டன் பல்கலைக் கழகத்தில் பட்டம் பெற்றதன் மூலம் ஆக்ஸ்போர்ட் பல்கலைக்கழகத்தில் ரோட்ஸ் ஸ்காலர்ஷிப்பைப் பெற்றார் . அவர் ஆக்ஸ்ஃபோர்டில் கணிதத்தைப் படித்தார். ஸ்பென்ஸ் ஃபிலிப் எச். நைட் பேராசிரியர் எமிரீடஸ் மற்றும் ஸ்டான்ஃபோர்டு கிராஜுவேட் ஸ்கூல் ஆஃப் பிசினஸின் முன்னாள் தலைவர்; அவர் வளர்ச்சி மற்றும் வளர்ச்சி ஆணையத்தின் தலைவர் ஆவார்.

## வெளியீடுகள்
* 
* 
* 

## வெளி இணைப்புகள்
* Michael Spence  Senior Fellow at Hoover Institution, Stanford University
* Signaling in Retrospect and the Informational Structure of Markets 2001 lecture at NobelPrize.org
* 
* Profile and Papers at Research Papers in Economics/RePEc
* Archive of Michael Spence articles on *[[Project Syndicate]]*

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:கனடியப் பொருளியலாளர்கள்
பகுப்பு:நோபல் பரிசு பெற்ற கனடியர்கள்
பகுப்பு:அமெரிக்கப் பொருளியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இன்று நேற்று நாளை

**இன்று நேற்று நாளை** 2015 ஆவது ஆண்டில் வெளியான அறிவியல் புனைவு தமிழ்த் திரைப்படமாகும். அறிமுக இயக்குநரான ஆர். ரவிக்குமார் எழுதி இயக்கிய இப்படத்தை திருக்குமரன் என்டேர்டைன்மென்ட் மற்றும் ஸ்டுடியோ கிரீன் நிறுவனங்கள் இணைந்து தயாரித்திருந்தன. இத்திரைப்படத்தில் விஷ்ணு, மியா ஜார்ஜ் ஆகியோர் முக்கிய வேடங்களிலும், கருணாகரன், டி. எம். கார்த்திக், ஜெயப்பிரகாசு ஆகியோர் இதர துணை வேடங்களிலும் நடித்திருந்தனர். இத்திரைப்படம் திரைப்பட விமர்சகர்களிடம் நேர்மறையான விமர்சனத்தைப் பெற்றது.

## நடிகர்கள்

* விஷ்ணு - இளங்கோ
* மியா ஜார்ஜ் - அனு
* கருணாகரன் - புலிவெட்டி ஆறுமுகம் 
* ஆர்யா - அறிவியலாளர் (சிறப்புத் தோற்றம்)
* பி. ரவிசங்கர் - குழந்தைவேலு 
* ஜெயப்பிரகாசு - ராசரத்தினம்
* டி. எம். கார்த்திக் - பொன்புதிர்க் கூட்டம் கிரிதர பார்த்தசாரதி/பழம்
* பகவதி பெருமாள் - இளங்கோவின் முதலாளி 
* அனுபமா குமார் - அனுவின் தாயார் 
* வி. ஐ. எசு. ஜெயபாலன் - மார்த்தாண்டம் 
* அஞ்சலி வரதராசன் - இளங்கோவின் தாயார் 
* தர்மா - காவல் ஆய்வாளர் 
* வி. எஸ். ராகவன் - பொருளைத் தொலைப்பவர்களில் ஒருவர் 
* இராமச்சந்திரன் துரைராசு - குழந்தைவேலுவின் அடியாள் 
* ஜீவா ரவி - இரவி சங்கர் 
* பாக்சர் தீனா - மார்த்தாண்டத்தின் அடியாள் 
* மிப்பு - சிறு திருடன் 
* ராம்தாஸ் - நடிகர்
* சிவசங்கர் - நகைக்கடை முதலாளி 
* ராஜா ராணி பாண்டியன் - காவலர்

## பாடல்கள்
## மேற்கோள்கள்

## வெளியிணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
டோப்ளிட்சு அணி

நேரியல் இயற்கணிதத்தில் **டோப்ளிட்சு அணி** அல்லது **மூலைவிட்ட-மாறிலி அணி** (*Toeplitz matrix* , *diagonal-constant matrix*) என்பது இடமிருந்து வலமாக இறங்கும் மூலைவிட்டங்கள் ஒவ்வொன்றிலும்  மாறாத  உறுப்புகளைக் கொண்ட அணியாகும்.

எடுத்துக்காட்டு:
:
\begin{bmatrix}
a & b & c & d & e \\
f & a & b & c & d \\
g & f & a & b & c \\
h & g & f & a & b \\
i & h & g & f & a 
\end{bmatrix}.


*n*&times;*n* வரிசை கொண்ட டோப்ளிட்சு அணி *A* இன் அமைப்பு:
:
A =
\begin{bmatrix}
  a_{0} & a_{-1} & a_{-2} & \ldots  & \ldots & a_{-(n-1)}  \\
  a_{1} & a_0    & a_{-1} & \ddots  &        & \vdots \\
  a_{2} & a_{1}  & \ddots & \ddots  & \ddots & \vdots \\ 
 \vdots & \ddots & \ddots & \ddots  & a_{-1} & a_{-2}\\
 \vdots &        & \ddots & a_{1}   & a_{0}  & a_{-1} \\
a_{n-1} & \ldots & \ldots & a_{2}   & a_{1}  & a_{0}
\end{bmatrix}


*A* இன் *i*,*j* ஆவது உறுப்பு *A**i*,*j* எனில், 
:A_{i,j} = A_{i+1,j+1} = a_{i-j}.\ 

டோப்ளிட்சு அணி ஒரு சதுர அணியாக இருக்கவேண்டிய அவசியமில்லை.

## குறிப்புகள்

## மேற்கோள்கள்
*
*
*
*Brent R.P. (1999), "Stability of fast algorithms for structured linear systems", *Fast Reliable Algorithms for Matrices with Structure* (editors&mdash;T. Kailath, A.H. Sayed), ch.4 (SIAM).
*.
*
*
*Gene H. Golub|Golub G.H., van Loan C.F. (1996), *Matrix Computations*  (Johns Hopkins University Press) &sect;4.7&mdash;Toeplitz and Related Systems.
*Gray R.M., *[http://ee.stanford.edu/~gray/toeplitz.pdf Toeplitz and Circulant Matrices: A Review]* (Now Publishers).
*.
*. 
*
*.
*

பகுப்பு:அணிகள்
பகுப்பு:நேரியல் இயற்கணிதம்
அயர்டன் சென்னா

**அயர்டன் சென்னா** (**Ayrton Senna** ; மார்ச்-21, 1960 - மே-1, 1994) என்பவர் பிரேசில் நாட்டைச் சேர்ந்த கார்பந்தய வீரராவார்.  இவர் பார்முலா 1 போட்டித்தொடரை 1988, 1990 மற்றும் 1991 ஆகிய ஆண்டுகளில் "மெக்லாரன்" அணிக்காக வென்றுள்ளார்.  பார்முலா 1 போட்டித்தொடர் வரலாற்றின் பெருவெற்றியாளர்களில் இவர் முதன்மையானவராகக் கருதப்படுகிறார்.  வில்லியம்சு அணிக்காக பங்கேற்ற 1994ஆம் ஆண்டு "சான் மரினோ கிராண்ட் ப்ரீ" போட்டியில் நிகழ்ந்த விபத்தில் காலமானார்.

பல்வேறு கார்பந்தய வாக்கெடுப்புகளில் மிகச் சிறந்த மற்றும் மிகவும் செல்வாக்கான பார்முலா 1 கார்பந்தய வீரராக அயர்டன் சென்னா தேர்ந்தெடுக்கப்பட்டிருக்கிறார்.  இவர் போட்டிக்குத் தகுதிபெறும் ஒற்றைச் சுற்றில் கார் ஓட்டும் வேகத்தில் சிறந்தவராவார், 1988 முதல் 2006ஆம் ஆண்டுவரை அதிகமுறை பார்முலா 1 போட்டியை முதல் இடத்தில் இருந்து துவக்குதலில் சாதனையை வைத்திருந்தார்.  மேலும் இவரது மழைக்கால போட்டியோட்டத்துக்காகவும் சிறப்பான முக்கியத்துவம் பெறுகிறார், அவற்றுள் சில: 1984 மொனாகோ கிராண்ட் ப்ரீ, 1985 போர்த்துக்கீசிய கிராண்ட் ப்ரீ மற்றும் 1993 ஐரோப்பிய கிராண்ட் ப்ரீ.  "மொனாகோ கிராண்ட் ப்ரீ" போட்டியில் ஆறுமுறை வென்று சாதனைபுரிந்துள்ளார்.  வரலாற்றில் அதிக போட்டிகள் வென்ற பார்முலா 1 வீரர்கள் பட்டியலில் ஐந்தாவது இடத்தில் இருக்கிறார்.

## மேலும் பார்க்க
* பார்முலா 1

## உசாத்துணைகள்

## வெளியிணைப்புகள்

*  
* 

பகுப்பு:1960 பிறப்புகள்
பகுப்பு:பார்முலா 1 ஓட்டுனர்கள்
பகுப்பு:1994 இறப்புகள்
வானொலி ஒலிபரப்பு

வலது|thumb|ஸ்சிவீடனில் உள்ள நீண்டதூர ஒலிபரப்பு நிலையம்
[thumb|சிலோவாக் வானொலி நிலைய கட்டிடம், [பிராத்திஸ்லாவா, சிலோவாக்கியா (கட்டியவர்கள்: Štefan Svetko, Štefan Ďurkovič and Barnabáš Kissling, 1967-1983)]]
thumb|நார்வேயில் உள்ள ஒரு ஒலிபரப்பு நிலையம்
**வானொலி ஒலிபரப்பு** (ஆங்கிலம்: Radio broadcasting) என்பது வானொலி அலைகள் மூலம் கம்பியற்ற தகவல்தொடர்பு மேற்கொண்டு அதிக மக்களை சென்றடைய பயன்படுத்தப்படும் தொழில்நுட்பமாகும். வானொலி நிலையங்கள் மூலம் ஒரே நிலையில் ஒலிபரப்பப்படுகிறது. இதன் குறிகை தொடரிமக் குறிகை ஆக அல்லது டிஜிட்டல் குறிகை ஆக இருக்கலாம்.

## வகைகள்
இதன் வகைகள்:
* வீச்சுப் பண்பேற்றம் ஒலிபரப்பு
* அதிர்வெண் பண்பேற்றம் ஒலிபரப்பு
* செயற்கைக்கோள் வானொலி ஒலிபரப்பு
* இணையதள வானொலி ஒலிபரப்பு

## மேலும் பார்க்க
* கட்டிட அனுமதி
* வானொலி
* அலைக்கம்பம்
* பண்பேற்றம்

## வெளியிணைப்புகள்

;Patents

* ***', சியார்ச்சு கிராப் வான் ஆர்கொ , வாலொலி நிலையம் (திசம்பர் 1913)
* ***', ரிச்சர்டு ஃபண்டு, "Station for the transmission and reception of electromagnetic wave energy". (நவம்பர் 1914)
* ****, கசுடவ் ரூத், "Antenna for radiotelegraph station" (பிப்ரவரி 1917)

பகுப்பு:வானொலி
ஒன்றுகளின் அணி

கணிதத்தில் **ஒன்றுகளின் அணி** (*matrix of ones* அல்லது *all-ones matrix*) என்பது மெய்யெண்களில் அமைந்த அணி; இவ்வணியின் ஒவ்வொரு உறுப்பும் 1 ஆக இருக்கும். 

:எடுத்துக்காட்டுகள்:

:J_2=\begin{pmatrix}
1 & 1 \\
1 & 1 
\end{pmatrix};\quad
J_3=\begin{pmatrix}
1 & 1 & 1 \\
1 & 1 & 1 \\
1 & 1 & 1
\end{pmatrix};\quad
J_{2,5}=\begin{pmatrix}
1 & 1 & 1 & 1 & 1 \\
1 & 1 & 1 & 1 & 1 
\end{pmatrix}.\quad

சில மூலங்களில் ஒன்றுகளின் அணியானது ”அலகு அணி” என்றும் அழைக்கப்படுகிறது. ஆனால் அலகு அணி என்பது ஒன்றுகளின் அணியிலிருந்து முற்றிலும் வேறுபட்ட முற்றொருமை அணியைக் குறிக்கவும் பயன்படுத்தப்படுகிறது.

## பண்புகள்
*n×n* வரிசை கொண்ட ஒன்றுகளின் அணி *J* பின்வரும் பண்புகளைக் கொண்டிருக்கும்:

* *J* இன் சிறப்பியல்புப் பல்லுறுப்புக்கோவை (characteristic polynomial): (x - n)x^{n-1}
* *J* இன் [சுவடு  ''n''; ''J'' இன் [அணிக்கோவையின் மதிப்பானது *n* = 1 எனில் 1 ஆகவும், *n* இன் பிற மதிப்புகளுக்கு 0 ஆகவும் இருக்கும்.
* *J* இன் தரம் 1; ஐகென் மதிப்புகள் மடங்கெண் 1 உடன் *n* ஆகவும், மடங்கெண் *n*−1 உடன் ”0” ஆகவும் இருக்கும்.
*முந்தைய பண்பின்படி, *J* ஒரு நேர்ம-வரைவு அணி#நேர்ம-அரைவரைவு அணியாக இருக்கும்.
* J^k = n^{k-1} J, \mbox{ for } k=1,2,\ldots.\,
* இதன் கிளை முடிவாக, \tfrac1n J அணி தன்னடுக்கு அணியாக இருக்கும்.
* *J* , அணிகளின் ஆடமார்டு பெருக்கத்தின் முற்றொருமை உறுப்பு ஆகும்.

## மேற்கோள்கள்

பகுப்பு:அணிகள்
தாடாசனம்

**தாடாசனம்** (*Tadasana*) என்பது ஓர் உடற்பயிற்சியாக நவீன யோகாவில் நிற்கும் நிலையில் செய்யும் யோகாசனமாகும்.  இது பல நிற்கும் நிலை ஆசனங்களுக்கு அடிப்படையாகும்.

## செய்முறை
#நேராக நின்றுகொண்டு நேராகப் பார்க்க வேண்டும்.
#கைகளை பக்கவாட்டில் உடலோடு ஒட்டி வைத்துக்கொள்ள வேண்டும்
#இரு கால்களும் உடல் எடையைச் சமமாகத் தாங்க வேண்டும்.
#முழங்கால் சிப்பு மேல்நோக்கித் தூக்கியவாறு இருக்க வேண்டும்.
#தொடைகளும் பின்பக்கத் தசைகளும் இறுகியவாறு இருக்க வேண்டும்.
#மூச்சை உள்ளுக்கு இழுத்து கைகளை மேலே தூக்க வேண்டும்.
#கைகளை மேல்நோக்கி உயர்த்தும் நிலையில் கைகள் நேராகவும் விண்ணென்றும் இருக்க வேண்டும்.
#கால்களின் நிலையை மாற்றக்கூடாது.
#தோள்களுக்கு நேராகக் கைகளைக் கொண்டுவந்ததும் முழங்கைகளை மடக்கிக் கைகளைக் கூப்ப வேண்டும்.
#கூப்பிய நிலையில் அக்கைகளின் அடிப்புறம் நேராக (தரைக்கு இணையாக) இருக்க வேண்டும்.
#இந்நிலையில் மெதுவாக மூச்சை வெளியே விடவேண்டும்.
#மூச்சை மெல்ல உள்ளிழுத்தபடி, மெதுவாகக் கைகளைத் தலைக்கு மேல் உயர்த்த வேண்டும்.
#உள்ளங்கைகள் கூப்பிய நிலையில், ஒன்றோடொன்று ஒட்டியிருக்க வேண்டும்.
#கைகளை மேல்நோக்கி உயர்த்தியவாறு குதிகால்களை மேலே தூக்க வேண்டும்.
#அதே நிலையில் தலையை மேல் நோக்கி உயர்த்த வேண்டும்.

### வெளியேறும் விதம்
#குதிகாலைக் கீழே இறக்க வேண்டும்.
#மூச்சை மெதுவாக வெளியேற்றியபடி கைகளைத் தளர்த்த வேண்டும்.
#கைகளைக் கீழே தொங்கப் போடலாம் அல்லது கூப்பிய நிலையிலேயே மார்பை ஒட்டியபடி வைக்கலாம்.
#மீண்டும் மூச்சை உள்ளே இழுத்தபடி கைகளையும் குதிகாலையும் தூக்கவும்.
#பின்னர் பழையநிலைக்கு வர வேண்டும்.
# விரல்களைக் கோத்தபடியும் கைகளை மேலே தூக்கலாம்.

## பயன்கள்
நின்றநிலையில் செய்யும் ஆசனங்களுக்கு இது அடிப்படையான ஆசனமாகும். நின்றநிலையில் செய்யும் ஆசனங்களைச் செய்ய இந்த ஆசனப் பயிற்சி உதவுகிறது. இவ்வாசனத்தைச் செய்வதால் உடலின் எல்லாத் தசைகளும் புத்துணர்ச்சி பெறும்; கணுக்கால்கள், தொடைகள், அடி வயிறு, முதுகு ஆகியவை பலமாகும்.

## மேற்கோள்கள்

பகுப்பு:யோகாசனங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சீழ்க்கைச்சிரவி

**சீழ்க்கைச்சிரவி**அல்லது **சீழ்க்கைச் சிறகி** (Fulvous whistling duck – *Dendrocygna bicolor*) என்பது ஆழமில்லாத ஈரநிலங்களிலும்  சதுப்புநிலங்களிலும் காணப்படும் ஓர் வகை உயர்ந்து மெலிந்த வாத்தாகும். இவை பல்வேறு வெப்பமண்டலப் பகுதிகளான மெக்சிகோ, அமெரிக்கா, மேற்கிந்தியத் தீவுகள், தென் அமெரிக்கா, சகாராவுக்குத் தெற்கே உள்ள ஆப்பிரிக்கா, இந்திய துணைக்கண்டம் ஆகிய பகுதிகளில் இனப்பெருக்கம் செய்கின்றன. இந்தியாவில் குறிப்பாக அசாம், மேற்கு வங்காளம், ஒடிசா, தெலுங்கானா, தமிழ்நாடு மற்றும் கேரளம் ஆகிய பகுதிகளில் இவை காணப்படுகின்றன. காகிநாடாவிற்குத் தெற்கே தமிழ்நாட்டின் கிழக்குக் கடற்கரையை ஒட்டிய பகுதிகளில் இராமநாதபுரம் வரை இவற்றின் இனப்பெருக்க மண்டலமாகும்.

## உடல் தோற்றம்
இது 48 – 53&nbsp;cm மொத்த நீளமும் நீண்ட பழுப்பு நிற அலகும் உடையது. கருஞ்சிவப்பு மஞ்சள் நிறத் தலை மற்றும் கழுத்துடனும் நன்கு கருத்த கோடு பின்புற கழுத்திலும் கழுத்தில் கருமை நிற கீற்றுகளும் இவ்வாத்தை இனங்காண உதவும் களக் குறிப்புகளாகும். மேலும் பக்கவாட்டில் தெளிவான கீற்றுகளும் மங்கிய பழுப்பு நிறத்திட்டு முன் இறக்கையிலும் வெண்மை நிறப்பட்டை வால் மேற்போர்வை இறகுகளில் காணப்படும்.

## வாழ்விடம்
ஆழமில்லாத ஏரிகள், நெற்பயிர் விளைநிலங்கள் மற்றும் ஈரநிலங்கள் ஆகிய இடங்களில் இவ்வாத்துகளைக் காணலாம்.

## படத்தொகுப்பு

படிமம்:Dendrocygna bicolor Vellachheri Lake.jpg|திருவள்ளூர் மாவட்டத்தில் உள்ள வெள்ளச்சேரி ஏரியில் சீழ்க்கைச் சிரவிகள்
படிமம்:FulvousWhistlingDuck-Pallikaranai.jpg|சென்னையிலுள்ள பள்ளிக்கரணை சதுப்புநிலத்தில் சீழ்க்கைச் சிறகி வாத்துகள்

## மேற்கோள்கள்

பகுப்பு:வாத்துகள்
பகுப்பு:இந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
பகுப்பு:டொமினிக்கன் குடியரசுப் பறவைகள்
பகுப்பு:சகாரா கீழமை ஆப்பிரிக்கப் பறவைகள்
தொகுரு புகுயாமா

**தொகுரு புகுயாமா** *(Tohru Fukuyama (福山 透 Fukuyama Tōru?)* சப்பான் நாட்டைச் சேர்ந்த ஒரு கரிம வேதியியல் விஞ்ஞானி ஆவார். 1948 ஆம் ஆண்டு ஆகத்து மாதம் பிறந்தார். சப்பானில் உள்ள டோக்கியோ பல்கலைக்கழகத்தில் வேதியியல் பேராசிரியராகப் பணிபுரிந்தார். 1998 ஆம் ஆண்டு புகுயாமா பிணைப்பு வினை என்ற வேதிவினையைக் கண்டறிந்தார்.

2015 ஆம் ஆண்டு உடலியல் அல்லது மருத்துவத்திற்கான நோபல் பரிசு வென்ற சட்டோசி ஓமுரா இவருடைய நண்பர் ஆவார்.

## மேற்கோள்கள்
*
*Homepage of Tohru Fukuyama 
*CV of Fukuyama 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:சப்பானிய அறிவியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
வனப்பரப்பளவு அடிப்படையில் இந்திய மாநிலங்கள் மற்றும் ஒன்றியப் பகுதிகள்

இந்தியாவின் மாநிலங்கள் மற்றும் யூனியன் பிரதேசங்களின் வனப்பகுதியின் பரப்பளவை (சதுர கிலோ மீட்டர்), இந்தியாவின் வன ஆய்வு நிறுவனம் 2013-இல் வெளியிட்டது. 

## மேலும் பார்க்க

## சான்றுகள்

பகுப்பு:இந்திய மாநிலங்கள் தொடர்பான பட்டியல்கள்
அதிகாரப்பூர்வமான மொழிகளில் இந்தியாவின் பெயர்கள்

**[[இந்திய அரசு|இந்திய ஒன்றிய அரசின்]] [[இந்தியாவின் அலுவல் மொழிகள்|அதிகாரபூர்வ மொழிகளில்]] [[இந்தியா]]வின் பெயர்கள்** இங்கு பட்டியலிடப்பட்டுள்ளன.

இந்திய அரசாங்கம், அதன் அலுவல் ரீதியிலான பயன்பாடுகளுக்கு முதன்மையாக ஆங்கிலத்தினைப் பயன்படுத்துகிறது, இதுதவிர இந்தி மொழியை "துணை அதிகாரப்பூர்வ மொழியாக"  பயன்படுத்துகிறது.

இந்திய அரசியலமைப்பின் எட்டாவது அட்டவணையில் இந்தி, உள்ளிட்ட 22 மொழிகளில் பட்டியலிடப்பட்டுள்ளன, அவை அட்டவணை மொழிகளாக பட்டியலிடப்பட்டுள்ளன, மேலும் இதனை அலுவல் ரீதியாக பயன்படுத்தமுடியும். இந்திய அரசியலமைப்பு எந்த மொழியையும் தேசிய மொழியாக அங்கீகரிக்கவில்லை.

## மத்திய அரசாங்கத்தின் அலுவல் மொழிகள்

## எட்டாவது அட்டவணை மொழிகள்

## மேற்கோள்கள்

*
பகுப்பு:இந்தியப் பட்டியல்கள்
வணிக வளாகம்

**வணிக வளாகம்** என்பது வணிகம் நடைபெறுவதற்காகக் கட்டமைக்கப்பட்ட இடம். விற்பதும் விற்கும்பொருளை வாங்குவதும் இங்கு நடைபெறும். முற்காலத்தில் அங்காடி எனும் பெயரில் வழங்கப்பட்ட வரலாற்றைச் சிலப்பதிகாரம் மற்றும் பிற இலக்கியங்கள் வழியாக அறிய முடிகிறது.

## வணிக வளாகத்தின் வகை
நாள்தோறும் வணிகம் நடைபெறும் நாள் வணிக வளாகம் வாரந்தோறும் வணிகம் நடைபெறும் வார வணிக வளாகம் என இரு வகைகள் உண்டு. பழங்காலத்தின் இரண்டு வகை அங்காடிகளாவன நாளங்காடி மற்றும் அல்லங்காடி. நாளங்காடி என்பது பகலில் வணிகம் நடைபெறும் இடம். அல்லங்காடி என்பது இரவில் வணிகம் நடைபெறும் இடம்.

## மேற்கோள்கள்

பகுப்பு:கட்டிட வகைகள்
மியா (நடிகை)

**மியா** என்றறியப்படும் **மியா ஜார்ஜ்** ஓர் இந்தியத் திரைப்பட நடிகை ஆவார். தொலைக்காட்சி நிகழ்ச்சிகளில் துணை நடிகையாக திரை வாழ்க்கையைத் தொடங்கினார். *டாக்டர் லவ்*, *ஈ அடுத்த காலத்து* ஆகிய மலையாளத் திரைப்படங்களில் ஏற்ற சிறு வேடங்களின் மூலமாக திரைப்படங்களில் நடிக்கத் தொடங்கினார். 2012 ஆவது ஆண்டில் சிறந்த கேரள அழகியாகத் தேர்ந்தெடுக்கப்பட்டார். அதே ஆண்டில் *செட்டயீசு* என்ற மலையாளத் திரைப்படத்தின் மூலமாக கதாநாயகியாக அறிமுகமானார். தமிழில் 2014 ஆவது ஆண்டில் வெளியான அமர காவியம் திரைப்படத்தின் மூலமாக அறிமுகமானார்.

## வாழ்க்கைக் குறிப்பு
## நடித்த திரைப்படங்கள்
* அமரகாவியம் - 2014
* இன்று நேற்று நாளை - 2015
* வெற்றிவேல் - 2016
* ஒரு நாள் கூத்து - 2016
* எமன் - 2017

## மேற்கோள்கள்

## வெளியிணைப்புகள்

* 
* 
* 
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1992 பிறப்புகள்
இராட்டை

[thumb|Irish spinning wheel – around 1900<br />[அமெரிக்கக் காங்கிரசு நூலகம் collection]]

**இராட்டை** (*Spinning wheel*) என்பது நூற்கும் எந்திரம் என பொருள்படும். இராட்டை சக்கரங்கள் அநேகமாக 11 ஆம் நூற்றாண்டில், ஆசியாவில் தோன்றின. இது மேலும் படிப்படியாக கை சுழல் கொண்ட அச்சு மற்றும் நூல் நூற்கும் கழியாக மாற்றம் செய்யப்பட்டது.

## தோற்றம்
11ம் நூற்றாண்டில் அரபுநாடுகள் மற்றும் சீனாவில் தோன்றி 13 ஆம் நூற்றாண்டில் இந்தியாவில் அறிமுகமானது.

## காந்தியின் அந்நிய துணி எதிர்ப்பு.
[thumb|left|[மோகன்தாசு கரம்சந்த் காந்தி|Mahatma Gandhi spinning yarn on a charkha.]]
இந்தியாவில் ஆங்கிலேயர் ஆட்சியை எதிர்த்து போராடிய காந்தி கையில் எடுத்த ஆயுதம் சாதாரண நூல் நூற்கும் இராட்டை. இந்தியாவில் உற்பத்தியாகும் பஞ்சை, மிக குறைந்த விலைக்கு வாங்கி, ஆங்கிலேயர் அவர்கள் நாட்டிற்கு கப்பல் மூலம் கொண்டு சென்றனர். இதை துணிகளாக தயாரித்து மிக அதிக விலைக்கு இந்திய மக்களிடம் விற்பனை செய்து கொள்ளை இலாபம் அடைந்தனர்.

காந்தி கை இராட்டையை தன்னிறைவடைந்த கிராமீய பொருளாதாரத்தின் சின்னமாக கண்டார். இந்திய மக்கள் வெவ்வேறு பணிகளில் ஈடுபட்டாலும் கூட கையிராட்டையை பயன்படுத்தி நூல் நூற்க வேண்டும் என்றார். இராட்டை நூல் நூற்கும் வேள்வியும். அந்நிய துணி எதிர்ப்புப் போராட்டம் பிரிட்டிசாரின் வர்த்தக நலன்களையும், அந்நாட்டு பொருளாதாரத்தையும் கடுமையாக பாதித்தன.

## பாடல்
***ஆடு ராட்டே சுழன் றாடு ராட்டே  சுய'''<br />
***ஆட்சியைக் கண்டோமென் றாடு ராட்டே!***<br> 	
***ராட்டை சுற்றுவீர்! - கை***<br>	
***ராட்டை சுற்றுவீர்***<br> 	
***நம்பிக்கை கொண்டெல்லோரும் கை***<br>	
***ராட்டை சுற்றுவீர்! - கை***<br>	
***ராட்டை சுற்றுவீர் - சுய***<br>	
***நாட்டைப் பற்றுவீர்!**'  
	
## புகைப்பட தொகுப்பு
 
		 
−	

 
−	
File:Wang Juzheng's Spinning Wheel, Close Up 2.jpg
 
−	
File:Elderlyspinnera.jpg
 
−	
File:56-Baud-Jeune fille au rouet-vers 1910.JPG
 
−	
File:Khotan-fabrica-seda-d13.jpg
 
−	
File:PSM V39 D304 A wool spinning wheel.jpg
 
−	
File:Khotan-fabrica-seda-d07.jpg
 
−	
File:COLLECTIE TROPENMUSEUM Houten spinnewiel om katoen te spinnen TMnr 2511-2.jpg
 
−	
File:Charlene Parker demonstrating how thread or yarn is tranferred from a spinning wheel to a clock reel..jpg
 
−	
File:Assamese woman hand spinning thread for weaving.jpg
 
−	
File:Charkha.jpg
 
−	
File:Gandhi spinning.jpg|மகாத்மா காந்தி
 
−	
படிமம்:Nehru & Gandhi Spinning.jpg|1947 தேசிய வார விழாவில் நேரு  காந்தி அவர்களுடன் இராட்டையில் நூல் நூற்கும் காட்சி.
 
−	

 
−	
## இராட்டை வகைகள்
#விசிறி இராட்டை
#படுக்கும் இராட்டை
#கிஸான் இராட்டை
#பெட்டி இராட்டை
#மகன்வாடி இராட்டை
#ஈரிழை இராட்டை
#வில் இராட்டை
#மூங்கில் இராட்டை

விசிறி வகை இராட்டைகளை ”நிற்கும் இராட்டைகள்” எனவும் அழைப்பர்.இவற்றின் விலை சற்று அதிகம்.

 
## வெளி இணைப்புகள்

பகுப்பு:நெசவு
பகுப்பு:கைத்தொழில்
ஒரு நாள் கூத்து (திரைப்படம்)

**ஒரு நாள் கூத்து** (*Oru Naal Koothu*) 2016 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். நெல்சன் இயக்கிய இப்படத்தை ஜே. செல்வக்குமார் தயாரித்திருந்தார். அட்டகத்தி தினேஷ், மியா, நிவேதா பெத்துராஜ் ஆகியோர் முக்கிய வேடங்களில் நடித்திருந்தனர். 2016 சூலை 9 அன்று வெளியான இத்திரைப்படம் விமர்சகர்களிடம் நேர்மறையான விமர்சனத்தைப் பெற்றது.

## நடிகர்கள்
* அட்டகத்தி தினேஷ் - ராஜ்குமார் 
* மியா - இலட்சுமி 
* நிவேதா பெத்துராஜ் - காவியா
* ரித்விகா - சுசீலா 
* கருணாகரன் - இராகவேந்திரன் 
* ரமேஷ் திலக் - சதீசு
* பாலா சரவணன் - சோல்டர்
* சார்லி - பெஞ்சமின் 
* நாகினீது
* சாமிநாதன்
* லிங்கேசு
* அபினவ்
* இராம்தாஸ்

## பாடல்கள்
பண்ணையாரும் பத்மினியும் திரைப்படத்திற்கு இசையமைத்த ஜஸ்டின் பிரபாகரன் இசையமைத்திருந்தார். ஐந்து பாடல்களைக் கவிஞர்கள் மதன் கார்க்கி, விவேக், வீரா, சங்கர் தாசு, கோபாலகிருஷ்ண பாரதி ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நிவேதா பெத்துராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
மாதவலாயம் அரசு மேல்நிலைப் பள்ளி

**மாதவலாயம் அரசு மேல்நிலைப்பள்ளி** ,  கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும் . இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு , 1998 –ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005 –ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் பணியாற்றி வருகின்றனர்.

## பெற்றோர் ஆசிரியர் கழகம்
இப்பள்ளியின் பெற்றோர் ஆசிரியர் கழகத்தலைவராக முன்னாள் ஓய்வு பெற்ற தலைமையாசிரியர் பணியாற்றி வருகிறார்.

## முன்னாள் மாணவர் சங்கம்
இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.

## பள்ளியில் இயங்கி வரும் அமைப்புகள்
# நாட்டு நலப்பணித் திட்டம்
# சாரண சாரணியர் இயக்கம்
# சுற்றுச்சூழல் மன்றம்
# பசுமைப்படை
# செஞ்சிலுவைச் சங்கம்

## நாட்டு நலப்பணித்திட்டம்
நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.இப் பள்ளியில் கணிணி ஆசிாியா் நாட்டு நலப் பணித் திட்ட ஒருங்கிணைப்பாளராக செயல்பட்டு வருகிறாா். 

## தகவல் தொழில் நுட்ப மன்றம்

இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம்  வாரந்தோறும் செயல்பட்டு வருகிறது. 2017ஆம் ஆண்டில் மாவட்ட அளவில் நடைபெற்ற கணினிப்போட்டியில் இப்பள்ளி மாணவன் அரசுப்பள்ளிகளில் முதல் இடம் பெற்றான்.

## மேற்கோள்கள்

## வெளி இணைப்புகள்
புகைப்படத் தொகுப்பு

பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
எளிய அரோமாட்டிக் வளையம்

**எளிய அரோமாட்டிக் வளையங்கள்** *(Simple aromatic rings)* என்பவை எளிய அரீன்கள் அல்லது எளிய அரோமாட்டிக்குகளைக் குறிக்கின்றன. அரோமாட்டிக் கரிமச் சேர்மங்களான இவை இணை சமதள வளைய அமைப்புகளால் ஆக்கப்பட்டுள்ளன. பல எளிய அரோமாட்டிக் வளையங்கள் சாதாரணமான பெயரையே கொண்டுள்ளன. பதிலீடு செய்யப்பட்ட சிக்கலான மூலக்கூறுகளின் அடித்தள அல்லது உட்புறக் கட்டமைப்புகளில் இவை காணப்படுகின்றன. பென்சீன், இண்டோல், சைக்ளோடெட்ராடெக்காயெப்டேன் போன்றவை சில எளிய அரோமாட்டிக் சேர்மங்களாகும். 
கார்பன் அல்லாத வளைய அணுக்களைப் பெற்றுள்ள நிலையில், எளிய அரோமாட்டிக் வளையங்களை பல்லினவளையங்களாக வகைப்படுத்த முடியும். ஆக்சிசன், நைட்ரசன், அல்லது கந்தகம் போன்றவற்றை உதாரணமாகக் கருதலாம். பென்சீன் போன்ற சேர்மத்தில் ஒற்றை வளையத்தையும், நாப்தலீன் போன்ற சேர்மங்களில் இரட்டை வளையத்தையும், ஆந்திரசீன் போன்ற சேர்மத்தில் பலவளையங்களாகவும் இவை அமைந்துள்ளன. மேலும், எளிய ஒற்றைவளைய அரோமாட்டிக் வளையங்கள் பொதுவாக பிர்ரோல் போன்ற ஐந்து உறுப்பினர் வளையமாக அல்லது பிரிடின் போன்ற ஆறு உறுப்பினர் வளையமாக அமைகின்றன. இணைந்த அரோமாட்டிக் வளையங்களில், ஒற்றை வளையங்கள் தங்களிடையே பிணைப்புகளைப் பங்கீடு செய்து கொள்கின்றன.

## பல்லினவளைய அரோமாட்டிக் வளையங்கள்



எளிதாக புரோட்டானேற்றம் செய்து நைட்ரசனைக் (N) கொண்டிருக்கும் அரோமாட்டிக் வளையங்களை கார அரோமாட்டிக் வளையங்களாக பிரிக்க முடியும். இவை அரோமாட்டிக் நேர்மின் அயனிகளாகவும் உப்புகளாகவும் (பிரிடினியம்), காரமல்லாத அரோமாட்டிக் வளையங்களாகவும் உருவாகின்றன.

*கார அரோமாட்டிக் வளையங்களிலுள்ள தனி இணை எலக்ட்ரான்கள் அரோமாட்டிக் அமைப்பின் ஒரு பகுதியாக இல்லாமல் வளைய தளத்தில் நீட்சியடைந்துள்ளன. அமீன்களில் உள்ள நைட்ரசன் அணுக்களைப் போல இந்த தனி இணைகள் நைட்ரசன் அடங்கிய காரங்களுக்கு காரணமாகின்றன. இவ்வகைச் சேர்மங்களில் நைட்ரசன் அணு,  ஐதரசன் அணுக்களுடன் இணைந்திருப்பதில்லை. பிரிடின் அல்லது குயினோலின் கார அரோமாட்டிக் வளையங்களுக்கு எடுத்துக்காட்டாகும். கார நைட்ரசன் அணுக்களையும், காரம் அல்லாத நைட்ரசன் அணுக்களையும் பல வளையங்கள் பெற்றுள்ளன. இமிடசோல் மற்றும் பியூரின் இதற்கான எடுத்துக்காட்டுகளாகும். 

*காரமல்லாத வளையங்களில் நைட்ரசனின் தனி இணை எலக்ட்ரான்கள் உள்ளடங்காமல், அரோமாட்டிக் பை எலக்ட்ரான்கள் அமைப்பிற்கு பங்களிக்கின்றன. இச்சேர்மங்களில் நைட்ரசன் அணு ஐதரசன் அணுக்களுடன் இணைந்துள்ளன. காரமல்லாத நைட்ரசனைக் கொண்டிருக்கும் அரோமாட்டிக் வளையங்களுக்கு பிர்ரோல் மற்றும் இண்டோல் சேர்மங்கள் எடுத்துக்காட்டுகளாகும்

*ஆக்சிசன் மற்றும் கந்தகத்தைக் கொண்டிருக்கும் அரோமாட்டிக் வளையங்களில் பல்லின அணுக்களின் தனி இணை எலக்ட்ரான்களில் ஒன்று, காரமல்லா நைட்ரசனைக் கொண்டிருக்கும் வளையத்தைப் போல அரோமாட்டிக் அமைப்பிற்கு பங்களிக்கின்றன. இரண்டாவது தனி இணை எலக்ட்ரான்கள் வளையத்தின் தளத்தில் கார நைட்ரசன் கொண்டிருக்கும் வளையத்தைப் போல நீட்சியடைந்துள்ளன. 

## அரோமாட்டிக் தன்மைக்கான நிபந்தனைகள்

மூலக்கூறு கண்டிப்பாக வளையமாக இருக்கவேண்டும். 
*வளையத்திலுள்ள ஒவ்வொரு அணுவும் கண்டிப்பாக அவற்றின் பி ஆர்பிட்டாலில் நிரம்பியதாக இருக்கவேண்டும். மேலும் ஏதவதொரு பக்கத்தில் பி ஆர்பிட்டாலுடன் மேற்பொருந்தியிருக்க வேண்டும். 

*கண்டிப்பாக மூலக்கூறு தளமூலக்கூறாக இருக்கவேண்டும். 

*ஒற்றைப்படையிலான எண்ணிக்கையில் பை- எலக்ட்ரான்களைக் கொண்டிருக்க வேண்டும். கண்டிப்பாக அக்கெல் விதியை பின்பற்ற வேண்டும்: (4n+2) பை எலக்ட்ரான்கள். இங்கு n என்பது சுழியில் தொடங்கும் முழு எண்ணாகும். 
 
மாறாக 4n பை எலக்ட்ரான்களைக் கொண்ட மூலக்கூறுகள் அரோமாட்டிக் தன்மைக்கு எதிராக உள்ளன. 

## மேற்கோள்கள்
பெங்களூரு புல்ஸ்

**பெங்களூரு புல்ஸ்** (*Bengaluru Bulls*, BGB) கருநாடக மாநிலம் பெங்களூரு நகரை மையமாகக் கொண்டு புரோ கபடி கூட்டிணைவில் விளையாடும் சடுகுடு அணியாகும். அணியின் தற்போதைய தலைவர் சுரேந்தர் நாடா மற்றும் தலைமை பயிற்றுனர் ரந்திர் சிங். கோசுமிக் குளோபல் மீடியா என்ற நிறுவனம் இவ்வணியின் ஒப்போலை உரிமையைப் பெற்றுள்ளது.

## அணி வரலாறு
புரோ கபடி கூட்டிணைவு இந்தியாவில் இந்தியன் பிரீமியர் லீக்கை ஒத்த வடிவமைப்பில் விளையாடப்படும் தொழில்முறை சடுகுடு கூட்டிணைவு போட்டிகளாகும். இந்தியாவின் வெவ்வேறு நகரங்களின் எட்டு அணிகளுடன் இதன் முதல் பதிப்பு 2014ஆம் ஆண்டு தொடங்கப்பட்டது. பெங்களூரு அணிக்கான ஒப்போலை உரிமையை கோசுமிக் குளோபல் மீடியா என்ற நிறுவனம் பெற்றது. 

## முடிவுகள்

## மேற்கோள்கள்

பகுப்பு:பெங்களூர்
பகுப்பு:சடுகுடு
தத்தா சமந்த்

**டாக்டர் தத்தாத்ரே சமந்த்** அல்லது **தத்தா சமந்த்**, டாக்டர் சாஹிப் (21 நவம்பர் 1932 – 16 ஜனவரி 1997) என்று பிரபலமாக அழைக்கப்பட்டார். ஒரு அரசியல்வாதியும், தொழிற்சங்கத் தலைவரும் ஆவார். இவர் மும்பை நகரத்தில் இருந்த 200-300 ஆயிரம் ஜவுளி ஆலைத் தொழிலாளர்களிடம் மிகவும் செல்வாக்கு மிக்கவராக இருந்தார். இவர் காலத்தில் 1982 இல் மும்பை நகரில் நடந்த ஓராண்டு வேலைநிறுத்தத்தினால், நகரின் பெரும்பாலான ஜவுளி ஆலைகளில் முடங்கியது.

## மேற்கோள்கள்

பகுப்பு:1933 பிறப்புகள்
பகுப்பு:1997 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:மும்பையைச் சேர்ந்தவர்கள்
பெரிய பாம்பே ஜவுளி வேலை நிறுத்தம்

**பெரிய பாம்பே ஜவுளி வேலை நிறுத்தம்** (*Great Bombay textile strike*) மும்பாயில் இடம்பெற்ற பாரிய போராட்டம் ஒன்றாகும்.  1982 ஆம் ஆண்டு ஜனவரி 18 அன்று தொழிற்சங்கத் தலைவர் தத்தா சமந்தாவின் கீழ் பம்பாயில் உள்ள ஆலைத் தொழிலாளர்கள் பெரும் ஜவுளி வேலை நிறுத்தப் போராட்டத்தில் ஈடுபட்டனர். வேலைநிறுத்தத்திற்கான நோக்கம் போனஸ் மற்றும் ஊதியம் அதிகரிப்பது ஆகும். மும்பையில் உள்ள 50-இற்கும் மேற்பட்ட நூற்பாலைகளில் பணிபுரிந்த வேலைநிறுத்தத்தில் ஈடுபட்டனர்.

## மேற்கோள்கள்

பகுப்பு:மும்பை
பகுப்பு:1982 நிகழ்வுகள்
பருத்தி ஆலை

thumb|ஆல்க்காட்ஸ், மான்செஸ்டர், இங்கிலாந்தில் நூற்பு ஆலைகள் - ஒரு ஆலை மேலாதிக்க நகரங்களுக்கான பிரதிநிதித்துவம்
**பருத்தி ஆலை** (*Cotton mill*) என்பது பருத்தியில் நூல் அல்லது துணி உற்பத்தி செய்யும் ஒரு தொழிற்சாலையாகும். இது மின் ஆற்றல் கொண்டு இயங்கும் நூற்பு அல்லது நெசவு இயந்திரம் ஆகும். தொழிற்சாலை அமைப்பின் வளர்ச்சியில் ஆரம்பத்தில் ஆலைகள் முக்கியமானதாக இருந்த போதும், தொழில்துறை புரட்சியின் போதும் ஒரு முக்கியமான தயாரிப்பாக இருந்தது.

## மேற்கோள்கள்

பகுப்பு:நெசவு
சிவப்புத்தாரா

**சிவப்புத்தாரா** (*Ruddy shelduck*)  அல்லது கருட தாரா அல்லது செங்கிளுவை (Ruddy shelduck - *Tadorna ferruginea)* என்பது அனடீடி குடும்பத்தைச் சேர்ந்த ஒரு பறவையாகும். இதன் சராசரி நீளம் 58-70 செ.மீ (23-28 அங்குலம்), இறக்கை நீட்டம் 110-135 செ.மீ (43-53 அங்குலம்). இது செம்மஞ்சள்-பழுப்பு நிற உடலையும், சிறிது மங்கலான நிறத்தில் தலைப் பகுதியையும் கொண்டது, கறுப்பு நிறத்தில் வால், மற்றும் பறக்கும் சிறகுப் பகுதிகளையும் கொண்டது. இது ஒரு இடப்பெயர்வுக்கு உள்ளாகும் பறவையாதலால், குளிர் காலத்தில் இந்திய துணைக்கண்டத்திலும், இனப்பெருக்க காலத்தில் தென்கிழக்கு ஐரோப்பா மற்றும் நடு ஆசியாவிலும் வாழும். வட ஆப்பிரிக்காவிலும் இவற்றின் சிறிதளவு சனத்தொகை இருக்கிறது.  அத்துடன் பெரிய சத்தத்தை ஏற்படுத்தும் பறவைகளாகும்.

## மேற்கோள்கள்

பகுப்பு:வாத்துகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டில் காணப்படும் பறவைகள்
பகுப்பு:மங்கோலியப் பறவைகள்
ஜங்கமர்

**ஜங்கம்** (Jangam)  ஜங்கமர், என்போர் நடமாடித்திரிந்த சைவ மதகுருமார் ஆவார். இவர்கள் சிவனின் சீடர்கள் ஆவர். *லிங்காயத்தர்* அல்லது லிங்கம்கட்டி என்றும்  இவர்களை முற்காலத்தில் அழைத்து வந்தனர்.  சோதிர்லிங்க தலங்களில் இவர்கள் மதகுருவாக செயற்படுகின்றனர். கருநாடகம், மகாராட்டிரம், மத்தியப் பிரதேசம், குசராத்து, தெலுங்கானா மற்றும் ஆந்திரப் பிரதேசம் ஆகிய மாநிலங்களில் இவர்கள் காணப்படுவதுடன், தமிழ் நாட்டின் விருதுநகர், சிவகாசி, திண்டுக்கல், தர்மபுரி, மதுரை, தேனி, கிருட்டிணகிரி, நாமக்கல், ஈரோடு, திருப்பூர், விழுப்புரம், கோயம்புத்தூர், திருச்சிராப்பள்ளி சேலம், ஆகிய இடங்களிலும் காணப்படுகின்றனர்.

ஜங்கம் அல்லது ஜங்கமர் என்பது ஒரு குறிப்பிட்ட சமூகத்தின் பெயர் அல்ல மாறாக சைவத்தை அல்லது வீரசைவத்தை பின்பற்றும் வேறு வேறு சமூக மக்கள் தங்கள் சமூகத்திற்குள்ளேயே குருமார்களை நியமித்து கொள்வர். அவ்வாறு நியமிக்கப்படும் குருமார்கள் ஜங்கம் என்று பொதுவாக அழைக்கப்படுவார்கள்.

தமிழ்நாட்டில் வாழும் ஜங்கம் மக்கள் தெலுங்கு மொழியை தாய்மொழியாக கொண்டவர்களாவர் இவர்கள் உண்மையில் லிங்க பலிஜா சமூகத்தின் உட்பிரிவுகளில் ஒன்றாக உள்ளனர். ஆந்திரப் பிரதேசத்தில் இவர்கள் லிங்க பலிஜா அல்லது லிங்காயத் பலிஜா என்றும், கர்நாடகாவில் லிங்க பனஜிகா அல்லது லிங்காயத் பனஜிகா என்றும், தமிழ்நாட்டில் லிங்க வடுகர் அல்லது லிங்காயத் வடுகர் என்றும் அழைக்கப்படுகின்றனர்.

லிங்க வடுகர் மக்களே தற்போது பெயர்மாற்றபட்டு ஜங்கம் என்ற பெயரில் அழைக்கப்படுகின்றனர்.

மலா ஜங்கம் மற்றும்  பேடா ஜங்கம் / பட்கா ஜங்கம் மக்கள் பட்டியல் சமூகத்தை சேர்ந்தவர்களாவர்.

## மேற்கோள்கள்

பகுப்பு:சைவ சமயம்
சென்னை மாவட்ட மைய நூலகம்

**[[தேவநேயப் பாவாணர்]] மாவட்ட மைய [[நூலகம்]]** (*Devaneya Pavanar District central library*) என்று அழைக்கப்படும் **சென்னை மாவட்ட மைய நூலகம்**, தமிழ்நாட்டரசின் பள்ளிக்கல்வித்துறையின் கீழ் இயங்கும் பொதுநூலகத் துறையைச் சார்ந்த நூலகமாகும்.  இது சென்னை அண்ணா சாலையில் அமைந்துள்ள கட்டிடத்தில் இயங்கி வருகிறது.

## வரலாறு
சென்னை மாவட்ட மைய நூலகத்தை 1960ஆம் ஆண்டு மார்ச்சு 17ஆம் நாளன்று அந்நாள் இந்தியக் குடியரசுத் துணைத்தலைவர் சர்வபள்ளி இராதாகிருட்டிணனும் உள்ளூர் நூலக அதிகாரசபைத் தலைவர் வி.என்.சுப்புராஜனும் அடிக்கல் நாட்டித் தொடங்கி வைத்தனர்.

சென்னை மாவட்ட மைய நூலகத்தின் கட்டிடம்  1965ஆம் ஆண்டு நவம்பர் 10ஆம் நாளன்று அப்போதைய மதராசு ஆளுநர் மகாராஜா ஜெய சாம ராஜ உடையார் பகதூரால் மதராசு மாகாண முதல்வர் திரு. எம்.பக்தவச்சலம் முன்னிலையில் திறந்து வைக்கப்பட்டது.

தொடக்கத்தில் மதராசு மாவட்ட மைய நூலகம் என்றழைக்கப்பட்டு வந்த இந்நூலகம், ’தேவநேயப் பாவாணர் மாவட்ட மைய நூலகம்’ என்று தமிழ்நாட்டரசின் பள்ளிக்கல்வித்துறை அரசாணை (G.O. 330, Education Department dated 23.02.1981) மூலமாகப் பெயர் மாற்றம் செய்யப்பட்டது.

## வசதிகள்
பொதுமக்கள் பயன்பாட்டுக்காகப்  பல்வேறு துறை சார்ந்த பல்லாயிரக்கணக்கான  நூல்கள் இந்நூலகத்திற்கு வழங்கப்பட்டுள்ளன. பொதுமக்கள் கட்டணம் எதுவுமின்றி நூல்களை அவ்விடத்திலேயே அமர்ந்து படிக்க ஏற்பாடுகள் செய்யப்பட்டுள்ளன. நூலக உறுப்பினராவதற்கு ஏதேனும் ஓர் அங்கீகரிக்கப்பட்ட ஆளறி சான்றிதழ் வழங்கினால் போதுமானது.

இந்திய நடுவண் அரசும் தமிழ்நாட்டரசும் நடத்தும் போட்டித் தேர்வுகளில் இளைஞர்கள் கலந்து கொண்டு வெற்றி பெறுவதற்கு வாய்ப்பாக இங்கு ஒரு படிப்பு மையம் செயல்பட்டு வருகிறது.

தமிழ்நாட்டரசின் பள்ளிக்கல்வித்துறையின் ஓரங்கமான பொதுநூலகத்துறை இயக்ககம் இந்நூலக வளாகத்தில் செயல்பட்டு வருகிறது.  நூல் வெளியீடுகளுக்காகவும் இலக்கியக் கூட்டங்களுக்காகவும் இங்குள்ள முதல் தளத்தில் ஓர் அரங்கம் உள்ளது.

## மேற்கோள்கள்


பகுப்பு:சென்னை
பகுப்பு:சென்னை நூலகங்கள்
ரித்விகா

**ரித்விகா** ஓர் இந்தியத் திரைப்பட நடிகை ஆவார். தமிழ்த் திரைப்படங்களில் துணை வேடங்களில் நடித்து வருகிறார். கார்த்திக் சிவகுமார் நடித்த மெட்ராஸ் திரைப்படத்தின் மூலமாக புகழ்பெற்றார்.

## வாழ்க்கைக் குறிப்பு
### தொடக்கால வாழ்க்கை
ரித்விகா இந்திய மாநிலம் தமிழ்நாட்டின் சேலத்தில் பிறந்தவர். சென்னை தேனாம்பேட்டையிலுள்ள நீதியரசர் பசீர் அகமது சையது கல்லூரியில் கல்வி பயின்றவர்.

### திரை வாழ்க்கை
பாலா இயக்கிய *[[பரதேசி (2013 திரைப்படம்)|பரதேசி]]* திரைப்படத்தின் மூலமாக நடிகையாக அறிமுகமானார். இரண்டாவதாக விக்ரமன் இயக்கிய காதல் திரைப்படமான *[[நினைத்தது யாரோ]]* திரைப்படத்தில் நடித்தார். அடுத்ததாக பா. ரஞ்சித் இயக்கிய மெட்ராஸ் திரைப்படத்தில் வட சென்னைப் பெண்ணாக *மேரி* என்ற கதாபாத்திரத்தில் நடித்திருந்தார். சிறப்பான நடிப்பை வெளிப்படுத்திய இக்கதாபாத்திரத்திற்காக சிறந்த துணை நடிகைக்கான பிலிம்பேர் விருது – தமிழ் விருது உள்ளிட்ட பல விருதுகளையும் பெற்றுள்ளார். *[[ஒரு நாள் கூத்து (திரைப்படம்)|ஒரு நாள் கூத்து]]* திரைப்படத்தில் பண்பலை தொகுப்பாளராக நடித்தார். தொடர்ந்து *[[எங்களுக்கு வேறு எங்கும் கிளைகள் கிடையாது]]* திரைப்படத்திலும் நடித்துள்ளார். மெட்ராஸ் திரைப்படத்தை இயக்கிய பா. ரஞ்சித்தின் அடுத்த படமான ரஜினிகாந்த் நடித்த *[[கபாலி]]* திரைப்படத்திலும் நடித்துள்ளார்.

## நடித்த திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட நடிகர்கள்
பகுப்பு:சென்னை நடிகைகள்
மத்திய அலை

thumb|2008-07-28 Mast radiator

## வானொலி
வானொலி ஒலிபரப்புகள் பல்வேறு அலைவரிசைகளில் ஒலிபரப்பப்படுகின்றன.

அவையாவன 
* சிற்றலை, 
* மத்திய அலை, 
* நெட்டலை, 
* மற்றும் பண்பலை ஆகும்.

## சிற்றலைகள்
சிற்றலைகள் 3 மெகா ஹெர்ட்ஸ் முதல் 22 மெகா ஹெர்ட்ஸ் வரை இருக்கும் அலைகள்

## மத்திய அலைகள்
மத்திய அலைகள் 530 கிலோ ஏர்ட்சு முதல் 1600 கிலோ ஏர்ட்சு வரை இருக்கும். நெட்டலைகள்   பொதுவாக 5 முதல் 540 கிலோ ஏர்ட்சு  இருக்கும். ஏர்ட்சு (Hertz-Hz) என்பது வானொலி மற்றும் மின்னியல் அலைவரிசையினை மெட்ரிக்முறை யில்  அளந்திடப் பயன்படும் அலகாகும். ஒரு ஹெர்ட்ஸ் என்பது ஒரு விநாடியில் ஏற்படும் ஒரு சுற்று அல்லது அசைவு.

## மத்திய அலை ஒலிபரப்பு
மத்திய அலை (MW), வீச்சு மட்டு (Amplitude Modulation-AM)  என்றும் அழைக்கப்படும். மத்திய அலைகள் 530 கிலோ ஹெர்ட்ஸ் முதல் 1600 கிலோ ஹெர்ட்ஸ் வரை இருக்கும்.

மத்திய அலை ஒலிபரப்பில் தற்போது  தமிழகத்தில் அகில இந்திய வானொலியின் சென்னை1, சென்னை2, சென்னை விவித பாரதி, திருச்சிராப்பள்ளி, கோயம்புத்தூர். மதுரை, திருநெல்வேலி, தூத்துக்குடி (திரைக்கடல் ஆடி வரும் தமிழ் நாதம்) மற்றும் புதுச்சேரி வானொலி நிலையங்கள் ஒலிபரப்பை வழங்கி வருகின்றன. தமிழில் மத்திய அலை  ஒலிபரப்புகள் (MW Broadcast) தினந்தோறும் காலை 6.00 மணிமுதல் இரவு 11.00 மணிவரை ஒலிபரப்பப்படுகின்றன.

மத்திய அலை ஒலிபரப்புகள் பண்பலை ஒலிபரப்புகள் போல் குறைந்த பரப்பில் அல்லாது, ஒலிபரப்பப்படும் நிலைய சக்திக்கேற்ப பெரிய பரப்பில் கேட்க இயலும். ஒலிபரப்பு தெளிவாகவும் இருக்கும். சிற்றலை மற்றும் நெட்டலை ஒலிபரப்புகள் தெளிவில்லாமல் இருக்க வாய்ப்புகள் உண்டு. ஆனால் மத்திய அலை ஒலிபரப்பை நமது வானொலிப்பெட்டியை ஒரு குறிப்பிட்ட திசை நோக்கி வைக்க தெளிவான ஒலிபரப்பு கிடைக்கும்.

## மேற்கோள்கள்

## இவற்றையும் காண்க
*வானொலி அலைகள்

பகுப்பு:அலைகள்
பகுப்பு:வானொலி
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
புகுயாமா ஒடுக்கம்

**புகுயாமா ஒடுக்கம்** *(Fukuyama reduction)* என்பது ஒரு கரிம வேதியியல் ஒடுக்க வினையாகும். இவ்வினையில் ஒரு தயோயெசுத்தர் ஒரு ஆல்டிகைடாக ஒடுக்கப்படுகிறது. வினையூக்கி அளவு பலேடியம் முன்னிலையில் சிலில் ஐதரைடு இவ்வினையை நிகழ்த்துகிறது. தொக்ரு புகுயாமா இவ்வினையை 1990 ஆம் ஆண்டு கண்டுபிடித்தார். இவ்வினையின் அசல் நோக்கம் சிலில் ஐதரைடு டிரையெத்தில்சிலேனுக்காகவும், வினையூக்கி பலேடியம் கார்பனுக்காகவும் பயன்படுகின்றன.

:

தயோயெசுத்தர் சேர்மத்தின் முன்னோடியான கார்பாக்சிலிக் அமிலங்களை ஆல்டிகைடுகளாக மாற்றுவதற்கு புகுயாமா ஒடுக்க வினை பயன்படுகிறது. இரண்டாம் நிலை ஒடுக்கத்தினால் ஆல்ககால் உருவாவதற்கு வாய்ப்பிருப்பதால் இச்செயல்முறை கடினமானதாகக் கருதப்படுகிறது.

## வினை வழிமுறை

வினையூக்க சுழற்சியே புகுயாமா ஒடுக்க வினைக்கன அடிப்படை வினை வழிமுறையாகும். * ஆக்சிசனேற்ற கூட்டுவினை:
*: {R-C(O)-SR} + Pd^0 -> RC(O)-Pd^{II}-SR
* உலோக ஈனிமாற்ற வினை:
*: {RC(O)-Pd^{II}-SR} + R3SiH -> {RC(O)-Pd^{II}-H} + R3Si-SR
* ஒடுக்க நீக்கம்:
*: RC(O)-Pd^{II}-H -> {RC(O)-H} + Pd^0

## எல்லை

புகுயாமா ஒடுக்க வினையின் மாறுபட்ட வினைகளில் மைய போரான்-டைபிர்ரோமெத்தேன் மூலக்கூறு தயாரிக்கப்படுகிறது :

:
தொடர்புடைய புகுயாமா பிணைப்பு வினையில் ஐதரைடு கார்பன் மின்னணு மிகுபொருளால் இடப்பெயர்ச்சி செய்யப்படுகிறது.

## மேற்கோள்கள்

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
பகுப்பு:கரிம வேதி வினைகள்
ஜிரங்கோன்

thumb|இந்தியா ஐக்கிய மில், பரேல் - பெரிய ஆலைகளில் ஒன்றாகும், மற்றும் அரசாங்கத்தின் சொந்தமான சிலவற்றில் ஒன்றாகும்
இந்தியாவில் மத்திய மும்பையின் ஒரு பகுதியை இப்போது குறிப்பிட விரும்பும் ஒரு பெயரை ஜிரங்கோன்(அதாவது "ஆலை கிராமம்") என்று குறிப்பிடலாம். ஒரு காலத்தில் கிட்டத்தட்ட 130 ஜவுளி ஆலைகள் இருந்தன, பெரும்பாலானவை பருத்தி ஆலைகளாக இருந்தன. 19 ஆம் நூற்றாண்டின் பிற்பகுதியில் மும்பை செழிப்பு மற்றும் வளர்ச்சிக்காகவும், மும்பை ஒரு பெரிய தொழில்துறை மாநகரமாக மாற்றுவதற்கும் ஜிரங்கோன் ஆலைகள் கணிசமாகப் பங்களித்தன.

## பிரபலமான கலாச்சாரத்தில்
மகேஷ் மஞ்ச்ரேகர் இயக்கிய 2010 ஆம் ஆண்டு சிட்டி ஆஃப் கோல்ட், 1980 களில் வேலையற்ற கிராமப்புற தொழிலாளர்கள் வாழ்க்கையை ஆராய்கிறது.

## மேற்கோள்கள்

## நூற்பட்டியல்
* 
* 
* 

## வெளி இணைப்புகள்
* The Mumbai mill workers website 
* NDTV news segment on Girangaon
பகுப்பு:மும்பை
எத்திலீன் கிளைக்கால் நச்சுமை

எத்திலீன் கிளைக்கால் அருந்தப்படுவதால் ஏற்படும் நஞ்சூட்டம் **எத்திலீன் கிளைக்கால் நச்சுமை** எனப்படுகின்றது. அருந்தியவுடன் ஏற்படும் அறிகுறி ஆல்ககோலை அருந்தியபின்னர் ஏற்படக்கூடிய உணர்வை ஒத்த நிலையாகும். நச்சுமை ஏற்படுதலால் வாந்தி, வயிற்று வலி ஆகிய ஆரம்ப அறிகுறிகள் தோன்றும். இதைத் தொடர்ந்து உணர்விழக்கும் நிலை, தலைவலி, வலிப்பு போன்றன ஏற்படக்கூடும். ஆரம்பநிலை நச்சுமை ஏற்பட்டு நீண்டகாலத்தின் பின்னர் சிறுநீரகக் கோளாறு அல்லது செயலிழப்பு மற்றும் மூளை, நுரையீரல் பாதிப்பு ஆகியன ஏற்படலாம். சிறியளவு அருந்தப்பட்டாலும் நச்சுமை ஏற்படக்கூடிய இடர்ப்பாடு எத்திலீன் கிளைக்காலால் ஏற்படும், இதனால் இறப்பும் ஏற்படலாம். மிகவும் குறைந்தளவு எத்திலீன் கிளைக்கால், ஏறக்குறைய 120 மில்லிலீட்டர் அளவு ஒரு சராசரி மாந்தனைக் கொல்லும் தன்மை உடையது.

எத்திலீன் கிளைக்கால் நிறமற்ற, மணமற்ற, இனிப்புச்சுவை உடைய நீர்மம் பொதுவாக தானுந்துகளின் எரியெண்ணெய், குளிரில் உறையாதிருக்கப் பயன்படும் உறையெதிர்ப்பிகளில் (antifreeze) ஒரு பிரதான கலவையாகச் சேர்ந்துள்ளது. இதன் இனிப்புத் தன்மை காரணமாக நாய், பூனை போன்ற வீட்டு வளர்ப்புப் பிராணிகள் இதனை அருந்தக்கூடும். 

## உணரறிகுறிகள்
அறிகுறிகள் மற்றும் உணர்குறிகள் எத்திலீன் கிளைக்கால் அருந்தப்பட்ட நேரத்தில் தங்கியுள்ளது. முதன்முதலில் தோன்றும் உணர்குறி மதுசாரம் (எதனோல்) அருந்தியதன் பின்னர் ஏற்படும் போதையைப் போன்றதாகும். சில மணி நேரத்துள் மேலும் நஞ்சூட்டம் மிகையாகி குமட்டல், வாந்தி, வலிப்பு, மயக்கநிலை போன்ற வேறு அறிகுறிகள் தென்படலாம்.  தெரியாத ஒரு நீர்மத்தை அருந்தியவருக்கு பாரதூரமான விளைவுகள் மற்றும் மதுபோதை ஏற்படின் எத்திலீன் கிளைக்கால் நச்சுமை என்று சந்தேகித்தல் வேண்டும். இதைக் குடித்தவர்களின் வாயில் இருந்து மதுவின் மணம் வருவதில்லை. எத்திலீன் கிளைக்கால் உள்ளெடுக்கப்பட்டு ஓரிரண்டு நாட்களுள் சிறுநீரகச் செயலிழப்பு ஏற்படக்கூடும். மூளை, நுரையீரல், போன்ற வேறு உறுப்புகளும் பதிக்கபப்டுகின்றது. இவற்றின் விளைவாக ஆழ்மயக்கம் (கோமா) மற்றும் இறப்பு ஏற்படலாம்.

## சிகிச்சை
இது ஒரு அவசர சிகிச்சை தேவைப்படும் நிலையாகும். எனவே பாதிக்கப்பட்டவர் உடனடியாக வைத்தியசாலையின் தீவிர சிகிச்சைப்பிரிவில் அனுமதிக்கப்படவேண்டியது மிக அவசியமானது. வைத்தியசாலையில் சேர்க்கமுன்னர் எந்த நீர்மத்தை அருந்தினார் என்பதை உறுதிப்படுத்த அதன் கொள்கலனைக் கண்டெடுத்தல், எத்திலீன் கிளைக்கால் நச்சுமையை அறுதியிட உதவி புரியும். 
அருந்தியவுடன் கொடுக்கப்படும் சிகிச்சையில் இரைப்பையில் இருந்து எக்கி மூலம் எத்திலீன் கிளைக்கால் உறிஞ்சப்படுதல் நச்சுத்தன்மையை ஓரளவு குறைக்கின்றது. 
வேறு சிகிச்சைகளாவன:
* செயலூட்டப்பட்ட கரித்துண்டு
* வளர்சிதை அமிலமையைக் கட்டுப்படுத்த நாளமூடு சோடியம் பைகார்பனேட் 
* நச்சு எதிர்ப்பி: போமிபிசொல் (fomepizole) மற்றும் எதனோல் 

## மேற்கோள்கள்

பகுப்பு:நஞ்சூட்டம்
பகுப்பு:அவசர மருத்துவம்
திமிஷ்கு குண்டுவெடிப்பு, மார்ச்சு 2017

**[[சிரியா]]** நாட்டின் **[[திமிஷ்கு]]** நகரில் 2017 ஆம் ஆண்டு மார்ச்சு மாதம் மூன்று தீவிரவாதத் தாக்குதல்கள் நடந்தன. முதலாம் தாக்குதல் மார்ச்சு 11 அன்று ஈராக்கிய ஷியா பிரிவு புனிதப் பயணம் செய்த பயணிகள் மீது நடத்தப்பட்டது. இதில் 74 பேர் மரணமடைந்தனர் 120 பேர் காயமடைந்தனர். தஹ்ரிர் அல்-ஷாம் (Tahrir al-Sham) இத்தாக்குதலுக்குப் பொறுப்பேற்றுக் கொண்டது. இரண்டாவது மற்றும் மூன்றாவது தாக்குதல் 15 மார்ச்சு அன்று நடத்தப்பட்டது. இரண்டு தற்கொலை குண்டுதாரிகள் உணவகம் ஒன்றில் குண்டுகளை வெடிக்கச் செய்தனர். இதில் 40 பேர் மரணமடைந்தனர், 30 க்கும் அதிகமானோர் காயமடைந்தனர். **[[இசுலாமிய அரசு]]** தீவிரவாத இயக்கம் இத்தாக்குதலுக்குப் பொறுப்பேற்றுக் கொண்டது.

## மேற்கோள்கள்

பகுப்பு:2017 நிகழ்வுகள்
பகுப்பு:சிரியாவின் உள்நாட்டுப்போர்
பகுப்பு:தீவிரவாத நிகழ்வுகள்